**Waterlo – Belgía**

 Water­lo er 18 km sunnan við Brussel. Waterlo er frægur staður fyrir orr­ust­una í júní 1815. Þremur km sunnan bæj­arins réðist napo­leon á heri Breta, Þjóð­verja og Hollend­inga. Tveim­ur dögum áður hafði hann sigr­að þýska herinn við Ligny en Wellington varðist hraustlega, þar til þýski herinn kom endurskipu­lag­ður undir forustu Blüc­hners og Gneise­nau kom til hjálpar og úrs­lit réðust. Keisa­raveldið leið un­dir lok.

 Dagana 17.–19. júní voru höfuðstöðvar Welling­tons í þorpinu Water­lo. Í því húsi er nú safn. Ljóns­hóllinn (Butte de Lion) er 40 m hár. Hollend­ingar gerðu hann úr jarð­vegi, sem féll til við jöfnun landsins í kring og Frakkar lögðu til ljóns­styttuna, sem er helguð Englend­ingum og Niður­lend­ingum. Af hólnum er útsýni yfir orrustu­völlinn. Við hann er athyglis­vert safn um orr­ustuna. napoleon hafði höfuð­stöðvar sínar í Le Caillou (bónda­bæ).

 Hertoginn af Wellington fæddist árið 1769 og dó 1852. Hann var sigur­sæll hers­höfðingi.

 napo­leon Bonaparte fæddist árið 1769 á Kors­íku og dó 1821 (á St. Helenu). Hann varð hers­höfðingi 27 ára, konungur þrítugur og keisari 34 ára.

 Vil­hjálmur prins af Óraníu fæddist 1792 og dó 1849. Hann stjórn­aði her Niður­lendinga.

 Blüchner fæddist 1742 og dó 1819. Hann var sigursæll hershöfðingi Þjóð­verja.

 Gneise­nau majór útfærði herbrögð Blüchn­ers í Waterlo.

 Útlegð napoleons á Elbu orsakaðist af ósigr­inum við Austerlitz, ósigr­inum í orrustunni við Traf­algar gegn Nelson, prússnesku, spænsku og austurrísku styrjöldunum, Rússlandsförinni, ósigrinum við Leipzig og innrásinni í Frakkland.

 Þegar napoleon kom frá Elbu tók við 20 daga ganga til Parísar. Herirnir, sem sendir voru á móti honum snérust jafn­óðum til liðs við hann. Hann ferðaðist gegnum Frakk­land á leið til Parísar eftir leið, sem er kölluð Route de napo­leon og gaman er að aka eftir. Í París var honum fagnað sem þjóð­höfðingja. Hann var þrjá mánuði að byggja upp her til að mæta Eng­lend­ingum, Niður­lendingum og Prússum hinn 16. júní 1815.